Author: Mária Korčáková
Last saved by: Monika
Company: k

PREDMET

•	rozvíjací vetný člen, ktorým sa dopĺňa, bližšie určuje význam SLOVESA v prísudku
•	môže označovať osobu, vec, udalosť, ktorá je dejom slovesa zasiahnutá. 
Napríklad:
Varím obed. Vyhrešil som chlapcov. Ferko namaľoval obraz.
Predmet zisťujeme všetkými pádovými otázkami okrem nominatívu:

  G (genitív): 		Bojím sa strašidiel. 	Čoho sa bojím? 		Strašidiel.
  D (datív): 		Darujem dieťaťu hračku. Komu darujem hračku? 	Dieťaťu.
  A (akuzatív): 		Vidím hviezdy. 		Čo vidím? 			Hviezdy.
  L (lokál): 			Hovorím o tebe. 		O kom hovorím? 		O tebe.
  I  (inštrumentál): 	Pôjdeš s Katkou do kina? S kým pôjdeš do kina? 	S Katkou.

Označenie vo vete: 
Ptp – priamy predmet   predmet v akuzatíve a bez predložky  ( bezpredložkový akuzatív)  	
							        Ptp
						ochutnal polievku 		             
		               
  Ptn – nepriamy predmet   predmet v ostatných pádoch ( G, D, L, I ) 
				   + predmet v akuzatíve s predložkou
 						        Ptn 		           Ptn
					vyrobili z tekvíc, teším sa na prázdniny		

Predmet môže byť vyjadrený: 
							                 	        
•	podstatným menom ( PM ) – varím obed, šijem šaty, oberám jablká
			        	                         
•	zámenom ( Z ) – vyhreš ich, odpíš mu, poradili nám
										
•	spodstatneným prídavným menom ( SPrM ) – zaplatil poštovné, chorého vyliečil. 

1.  maľuje obraz |
2.  natreli plot |
3.  vyberali vstupné |
4.  nenapísali nám |
5.  pôjdu s nimi |
6.  ošetrili zraneného |
1. cvičenie

Urči, akým slovným druhom je predmet vyjadrený  

 

Predmet môže byť:
•	holý | Počas exkurzie sme navštívili planetárium.
•	rozvitý | Počas exkurzie sme navštívili moderné planetárium.
•	viacnásobný | Počas exkurzie sme navštívili planetárium a múzeum.

Príklady jednoduchého predmetu: 				Príklady rozvitého predmetu:

		Mama uvarila čaj. 					Mama uvarila ovocný čaj.
		Gabika číta knihu. 					Gabika číta zaujímavú knihu.
		Prehrali sme zápas. 				Prehrali sme futbalový zápas.
		Jana vyniesla smeti. 				Jana vyniesla zapáchajúce smeti.
		Budeš jesť rožky?					Budeš jesť čerstvé rožky? 
2. cvičenie
						        H         R                        VN
Vyhľadaj v každej vete predmet a urči, či je holý, rozvitý alebo viacnásobný. 
Odpovede si skontroluj, sú na konci dokumentu.  

1.    Jano maľuje obraz. |
2.    Pokladníci vyberali drahé vstupné. |
3.    Maliari natreli drevený plot. |
4.    Pôjdu s nimi. |
5.    Kúp chlieb aj rožky. |
6.    Nenapísali žiadny list. |
7.    Zajtra si pozrieme film. |
8.    Film štedro financovali sponzori. |
9.    Zmeškali sme aj autobus, aj vlak. |
10.  Lekári ošetrili zraneného pacienta. |
11.  V apríli vysadili pred panelákom stromy, kríky i kvety. |
12.  Brigádnici obrali nezrelé ovocie. |

ODPOVEDE – riešenia 1. a 2. cvičenia
1. cvičenie
Urči, čím je predmet vyjadrený 
1.  maľuje obraz |
2.  natreli plot |
3.  vyberali vstupné |
4.  nenapísali nám |
5.  pôjdu s nimi |
6.  ošetrili zraneného |
1. | P
2. | P
3. | SPrM
4. | Z
5. | Z
6. | SPrM

2. cvičenie
        						        H         R                        VN
Vyhľadaj v každej vete predmet a urči, či je holý, rozvitý alebo viacnásobný
(odpovede stručne zapíš do zošita – k číslu priraď H / R / VN ). 

1.    Jano maľuje obraz. | H
2.    Pokladníci vyberali drahé vstupné. | R
3.    Maliari natreli drevený plot. | R
4.    Pôjdu s nimi. | H
5.    Kúp chlieb aj rožky. | VN
6.    Nenapísali žiadny list. | R
7.    Zajtra si pozrieme film. | H
8.    Film štedro financovali sponzori. | H
9.    Zmeškali sme aj autobus, aj vlak. | VN
10.  Lekári ošetrili zraneného pacienta. | R
11.  V apríli vysadili pred panelákom stromy, kríky i kvety. | VN
12.  Brigádnici obrali nezrelé ovocie. | R

1. | H
2. | R
3. | R
4. | H
5. | VN
6. | R
7. | H
8. | H
9. | VN
10. | R
11. | VN
12. | R